b'\n_START_ARTICLE_\nKung Fu Panda 3\n_START_SECTION_\nArgument\n_START_PARAGRAPH_\nAl Regne dels Esperits, el Mestre Oogway medita fins que \xc3\xa9s interromput per Kai, un iac i enemic d\'Oogway. Es barallen per\xc3\xb2 Kai aconsegueix agafar Oogway i li roba el seu khi no abans que Oogway li digui a Kai que el Guerrer Drac el derrotar\xc3\xa0. Kai s\'ho pren com un desafiament i torna al m\xc3\xb3n dels mortals i ordena als seus sequa\xc3\xa7os atrapar-lo. Mentrestant, a la Vall de la Pau, Po i els 5 Furiosos es reuneixen amb el Mestre Shifu, que anuncia la seva retirada com a Mestre per fer l\'entrenament de trenta anys de Mestre Khi i d\xc3\xb3na el paper del mestre a Po. Al principi Po  est\xc3\xa0 emocionat, per\xc3\xb2 la seva t\xc3\xa8cnica de Kung Fu no funciona com ell s\'esperava i deixa els 5 Furiosos ferits i lesionats. A la nit, Shifu li mostra a Po la t\xc3\xa8cnica del Khi. Encara que Po la vol aprendre immediatament, Shifu li diu que ho aconseguir\xc3\xa0 d\'aqu\xc3\xad a 30 anys. Po diu que no pot esperar tant i que no pot ser un bon mestre, Shifu li diu que en comptes de tractar de ser un mestre, ha de mirar de ser ell mateix._NEWLINE_L\'endem\xc3\xa0 al mat\xc3\xad, Po s\'est\xc3\xa0 banyant a La Tenda de Fideus del Senyor Ping, que se sorpr\xc3\xa8n de veure\'l. Po li explica que est\xc3\xa0 preocupat per ser un bon mestre en el futur; tanmateix, Ping, en escoltar aix\xc3\xb2, pensa que aquesta \xc3\xa9s una bona oportunitat de promocionar millor la seva Tenda de Fideus. Llavors, s\xc3\xb3n interromputs per un porc de la vall que els avisa que alg\xc3\xba est\xc3\xa0 trencant el r\xc3\xa8cord de Po de menjar m\xc3\xa9s dumplings. Po i Ping descobreixen que qui va trencar el r\xc3\xa8cord \xc3\xa9s un panda anomenat Li Shan que est\xc3\xa0 buscant el seu fill. Al principi, Po i Li no es reconeixen com a pare i fill, despr\xc3\xa9s, en adonar-se\'n, s\'abracen i Li revela al seu fill que li van posar el nom Lotus quan era un nad\xc3\xb3. Encara que Po est\xc3\xa0 orgull\xc3\xb3s de veure per fi el seu pare biol\xc3\xb2gic, el Senyor Ping se sent gel\xc3\xb3s per la pres\xc3\xa8ncia de Li i creu que aquest no pot ser el pare de Po. Po i Li deixen La Tenda de Fideus i van al Sal\xc3\xb3 d\'Herois, on es diverteixen jugant amb les rel\xc3\xadquies fins que s\xc3\xb3n sorpresos pels 5 Furiosos i Shifu. Po presenta Li als 5 i a Shifu. En aquest moment sona l\'alerta, la vall \xc3\xa9s atacada per est\xc3\xa0tues de jade, Po, Shifu i els 5 van a la vall a lluitar. Po descobreix que les est\xc3\xa0tues s\xc3\xb3n semblants a vells mestres xinesos que van morir fa 100 anys. Despr\xc3\xa9s descobreixen que va ser obra de Kai, encara que ning\xc3\xba ha sentit a parlar d\'ell. _NEWLINE_Shifu va amb els 5 Furiosos, Po, Li i Ping a la secci\xc3\xb3 de rotllos on troben el pergam\xc3\xad que explica qui \xc3\xa9s Kai. El text diu que Kai era amic i germ\xc3\xa0 d\'armes d\'Oogway, fins que un dia Oogway va quedar ferit, Kai el va portar al Llogaret dels Pandes, on el van guarir i li van ensenyar com usar el Khi. Kai va comen\xc3\xa7ar a utilitzar aquesta t\xc3\xa8cnica per robar el Khi dels mestres, i aix\xc3\xad, Oogway va haver de lluitar contra ell i enviar-lo al Regne dels Esperits. Li promet a Po que el portar\xc3\xa0 al Llogaret de Pandes on li ensenyar\xc3\xa0 a usar el Khi. Ping es nega al fet que Li s\'emporti el seu fill adoptiu per\xc3\xb2 no pot fer res per impedir-ho. En el viatge rumb al Llogaret, Po descobreix Ping amagat en la canastra de provisions. Ping li explica que ho va fer perqu\xc3\xa8 li preocupava el fet que en el Llogaret no hi hagu\xc3\xa9s el menjar que li agrada, llavors Li accepta que Ping vagi al Llogaret i continuen el viatge. En el Llogaret, Po se sent orgull\xc3\xb3s de no ser l\'\xc3\xbanic panda i coneix diferents pandes, entre ells: Lei Lei, una panda nena que s\'ensenyoreix de la joguina tallada de Tigressa de Po, Dim i Sum, 2 pandes primers de Po i Mei Mei, una panda ballarina que t\xc3\xa9 certa atracci\xc3\xb3 cap a Po. Mentrestant, Li ensenya a Po com ser un panda abans de revelar-li la t\xc3\xa8cnica del Khi i li mostra una pintura de la seva mare, i li confessa que va creure haver-lo perdut per sempre, llavors Po promet a Li que no ha de preocupar-se per aix\xc3\xb2 mai m\xc3\xa9s._NEWLINE_A la Vall, en veure que molts mestres han desaparegut, Shifu envia Mantis i Grua amb Mestre \xc3\x93s, Mestre Cocodril i Mestre Pollastre a trobar Kai. No obstant aix\xc3\xb2, tots s\xc3\xb3n capturats i Kai roba el seu Khi. Kai arriba al Palau de Jade, el destrueix i roba els Khi de Mico, Escur\xc3\xa7\xc3\xb3 i Shifu. Tigressa aconsegueix escapar i s\'emporta el rotllo de Kai al Llogaret de Pandes per avisar a Po que Kai est\xc3\xa0 en cam\xc3\xad. Els pandes es preparen per fugir i Po exigeix al seu pare Li que li ensenyi la t\xc3\xa8cnica del Khi, Li revela que no sap com fer-ho igual que els altres pandes i que el va mentir per portar-lo de tornada al Llogaret i no perdre\'l altre cop. Po, enfurismat, li diu que ja el va perdre i se\'n va a entrenar per a la baralla contra Kai. Ping va a casa de Li amb un bol de dumplings i li explica que no va ser en realitat l\'\xc3\xbanic a mentir-li a Po, li confessa que li preocupava que ell s\'emport\xc3\xa9s Po de la seva vida, per\xc3\xb2 en entendre que nom\xc3\xa9s li va donar una mica de felicitat, va veure que no el perdria i li diu que el millor que poden fer com a pares \xc3\xa9s ajudar el seu fill._NEWLINE_Tigressa evita que Po segueixi entrenant i li recorda que nom\xc3\xa9s un mestre de Khi pot derrotar Kai. Li, Ping i Els Pandes decideixen quedar-se perqu\xc3\xa8 Po els ensenyi Kung Fu. Per\xc3\xb2 Po en comptes d\'entrenar-los en Kung Fu, els entrena amb les activitats pr\xc3\xb2pies dels Pandes. Aix\xc3\xad, Po idea un pla per derrotar Kai. Quan Kai arriba al Llogaret de Pandes, els pandes lluiten contra les seves est\xc3\xa0tues de jade i Po aconsegueix arribar a ell. Per\xc3\xb2 en tractar d\'usar la \xc2\xabclau dactilar Wuxi\xc2\xbb, Kai li revela que nom\xc3\xa9s funciona amb mortals i que ell \xc3\xa9s un esperit. Kai lluita contra Po i aquest, en veure que no pot derrotar-lo i que els Pandes estan en perill, s\'abra\xc3\xa7a a Kai i usant la \xc2\xabclau dactilar Wuxi\xc2\xbb contra ell mateix es transporta juntament amb Kai al Regne dels Esperits. En arribar, lluiten altre cop, Kai aconsegueix agafar Po i comen\xc3\xa7a a treure-li el Khi. Mentrestant, en El Llogaret, Li, Ping, Tigressa i els Pandes intenten alliberar el seu Khi per ajudar Po; gr\xc3\xa0cies a aix\xc3\xb2, Po aconsegueix deixar-se anar, descobrir la clau d\'un Mestre khi i derrotar Kai._NEWLINE_Amb Kai ja derrotat, tots els mestres, incloent-hi Shifu i Els 5 Furiosos, s\'alliberen i es pregunten on \xc3\xa9s Po. De tornada al Regne, Oogway s\'allibera i li diu a Po que el va triar a ell\xc2\xa0 per la forma de color del Ying i el Yang, ja que veia el futur i el passat, i que a m\xc3\xa9s Li \xc3\xa9s el seu pare biol\xc3\xb2gic i que llegeix missatge de l\'univers. Po, a decisi\xc3\xb3 d\'ell mateix, torna al m\xc3\xb3n dels mortals i \xc3\xa9s abra\xc3\xa7at per tots incloent-hi els seus dos pares. Tots tornen al Vall de la Pau on aprenen a usar el Khi i all\xc3\xad \xc3\xa9s on Po va comen\xc3\xa7ar la seva aventura.\n_START_SECTION_\nProducci\xc3\xb3\n_START_PARAGRAPH_\nEl 2010, el director executiu de DreamWorks Animation, Jeffrey Katzenberg va anunciar que havia pensat en la franqu\xc3\xadcia Kung Fu Panda com a sis pel\xc2\xb7l\xc3\xadcules, o cap\xc3\xadtols, en conjunt. Al juliol de 2012, Kung Fu Panda 3 va ser confirmada oficialment per Bill Damaschke, director creatiu de DWA._NEWLINE_La pel\xc2\xb7l\xc3\xadcula es va fer com una coproducci\xc3\xb3 entre DreamWorks Animation i Oriental DreamWorks, un estudi amb seu a Xangai, fundat el 2012 com una associaci\xc3\xb3 entre DreamWorks Animation i empreses xineses. Un ter\xc3\xa7 de la pel\xc2\xb7l\xc3\xadcula es va fer a la Xina, i la resta als Estats Units, el DWA. Aquesta va ser la primera vegada que una gran pel\xc2\xb7l\xc3\xadcula d\'animaci\xc3\xb3 nord-americana es coprodueix amb una empresa xinesa. Els realitzadors han treballat en estreta col\xc2\xb7laboraci\xc3\xb3 amb la censura xinesa per assegurar-se que fos acceptada per l\'Estat. La posici\xc3\xb3 de la pel\xc2\xb7l\xc3\xadcula com a coproducci\xc3\xb3 a la Xina, permet a les empreses de producci\xc3\xb3 eludir l\'estricta quota d\'importaci\xc3\xb3 del pa\xc3\xads i prendre un percentatge m\xc3\xa9s gran dels ingressos de taquilla que pel\xc2\xb7l\xc3\xadcules importades. Per assegurar l\'\xc3\xa8xit de la pel\xc2\xb7l\xc3\xadcula a la Xina, a m\xc3\xa9s de la versi\xc3\xb3 en angl\xc3\xa8s, la versi\xc3\xb3 en mandar\xc3\xad va ser complement animada, i s\xc3\xb3n les \xc3\xbaniques que tenen els llavis dels personatges sincronitzats amb les veus._NEWLINE_Kung Fu Panda 3 torna a reunir a l\'equip de la segona pel\xc2\xb7l\xc3\xadcula, incloent-hi la directora Jennifer Yuh Nelson, produ\xc3\xafda per Melissa Cobb, escrita per Jonathan Aibel i Glenn Berger, i amb Guillermo del Toro com a productor executiu. Inicialment, Nelson dirigia la pel\xc2\xb7l\xc3\xadcula en solitari, per\xc3\xb2 al febrer del 2015 s\'hi va unir Alessandro Carloni com a codirector. D\'acord amb les informacions, Carloni, que va ser el supervisor d\'animaci\xc3\xb3 en la primera pel\xc2\xb7l\xc3\xadcula i dissenyador de storyboard en la segona, va entrar a l\'equip despr\xc3\xa9s de la petici\xc3\xb3 de Nelson de refor\xc3\xa7ar el banc de direcci\xc3\xb3 per assegurar que la pel\xc2\xb7l\xc3\xadcula es complet\xc3\xa9s sense retards. Tamb\xc3\xa9 es va anunciar que Rebel Wilson, Bryan Cranston i Mads Mikkelsen s\'unirien a l\'elenc de la pel\xc2\xb7l\xc3\xadcula._NEWLINE_L\'antagonista de la pel\xc2\xb7l\xc3\xadcula, Kai, \xc3\xa9s el primer bergant amb poders sobrenaturals en la saga. \xc3\x89s descrit per Del Toro en una entrevista com "el bergant m\xc3\xa9s formidable fins ara", ja que els creadors volien que es diferenci\xc3\xa9s dels predecessors. Segons declaracions de Nelson: "No podia ser un lluitador perqu\xc3\xa8 Tai Lung era un lluitador. No podia ser molt astut perqu\xc3\xa8 Shen era astut. Quin cam\xc3\xad pod\xc3\xadem prendre? Fer-lo sobrenatural, m\xc3\xa9s gran i encara m\xc3\xa9s intimidant."_NEWLINE_El 10 de setembre de 2012, es va anunciar que Kung Fu Panda 3 seria estrenada el 18 de mar\xc3\xa7 de 2016. El 9 d\'abril de 2013, es va moure la data de llan\xc3\xa7ament al 23 de desembre de 2015. Al desembre del 2014, la pel\xc2\xb7l\xc3\xadcula va retornar a la seva data d\'estrena original per evitar competir en cartellera amb Star Wars: Episode VII - The Force Awakens Finalment, a l\'abril de 2015, la data va ser modificada una altra vegada, aquesta vegada per al 29 de gener de 2016 als Estats Units._NEWLINE_Kung Fu Panda 3 es va publicar digitalment el 13 de maig de 2016 i en DVD, Blu-ray i Blu-ray 3D el 28 de juny de 2016.'